MESTNA OBČINA NOVA GORICA, Trg Edvarda Kardelja 1, 5000 Nova Gorica, ID za DDV:SI53055730, matična številka 5881773000, ki jo zastopa župan Samo Turel 

OBČINA ŠEMPETER - VRTOJBA, Trg Ivana Roba 3a, 5290 Šempeter pri Gorici, ID za DDV: SI 44857390, matična številka: 1358227000, ki ga zastopa mag. Milan Turk 

(v nadaljnjem besedilu: najemodajalca)

in

Najemnik , naslov, , ID za DDV: SI                          , matična številka:                    , ki ga zastopa direktor                            (v nadaljnjem besedilu: najemnik)


sklenejo naslednjo


NAJEMNO POGODBO


I. UVODNE DOLOČBE

1. člen

Pogodbene stranke uvodoma ugotavljajo, da:
· sta najemodajalca solastnika, vsak do polovice (1/2) poslovne stavbe št. 52, k.o. 2316 Vrtojba, ID znak 2316-52, ki se nahaja na naslovu Mednarodni prehod 6, 5290 Šempeter pri Gorici (v nadaljevanju: Poslovna stavba) in da se v zadevni poslovni stavbi nahajajo posamezni poslovni prostori s skupnimi prostori;
· sta najemodajalca na podlagi najemne pogodbe št. … z dne….. najemnika parkirišča, ki je v lasti družbe Primorski tehnološki park d.o.o. in se nahaja na parc. št. 1197/7, k.o. 2316 Vrtojba, ID znak 2316 1197/7 ter, da skladno s prej navedeno najemno pogodbo parkirišče kot skupni del stavbe lahko oddajata v souporabo posameznim najemnikom poslovne stavbe iz prve alineje tega člena;
· sta najemodajalca dne                    na svoji spletni strani objavila Javno zbiranje ponudb za oddajo poslovnih prostorih v najem št.      z dne       za oddajo v najem posameznih poslovnih prostorov oz. sklopov poslovnih prostorov iz prejšnje alineje tega člena;
· je najemnik dne                 podal popolno ponudbo za poslovni/e prostor/e št.    (v nadaljevanju: Predmet najema );
· je bil najemnik podal najugodnejšo ponudbo, zaradi česar se ta sklepa ta pogodba;
· je najemnik pred sklenitvijo te pogodbe podal izjavo iz 9. odstavka 51. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR, v nadaljevanju: ZSPDSLS-1) št… z dne…..;
· se ta pogodba sklepa v skladu z 62. in 64. členom ZSPDSLS-1.


II. PREDMET POGODBE


2. člen

Najemodajalca oddata, najemnik pa sprejeme v najem poslovne prostore v poslovnem objektu št. stavbe 52, k.o. 2316 Vrtojba, ID znak 2316-52, na naslovu Mednarodni prehod 6, 5290 Šempeter pri Gorici, in sicer:
- poslovni prostor št.                    v površini                  m2, 
- souporabo skupnih prostorov ter parkirišča, ki se nahaja na parc. št. 1197/7, k.o. 2316 Vrtojba, ID znak 2316 1197/7.

Predmet najema se oddaja v najem po  načelu »videno najeto«, neopremljen. 

Najemodajalca in najemnik izvedeta primopredajo Predmeta najema 1.10.2026. Primopredaja se šteje za opravljeno, ko pogodbene stranke podpišejo zapisnik o primopredaji, v katerem se zlasti popiše stanje Predmeta najema).


III. NAJEMNINA IN STROŠKI

3. člen

Za najem Predmeta najema se najemnik od 1.10.2026 dalje zavezuje plačevati najemodajalcema mesečno najemnino v višini                        EUR, od tega znesek       EUR Mestni občini Nova Gorica in znesek       EUR  Občini Šempeter - Vrtojba. Najemnina se mesečno revalorizira v skladu z rastjo cen življenjskih potrebščin v RS. Če je rast cen življenjskih potrebščin v posameznem mesecu negativna, ostane najemnina v tistem mesecu nespremenjena.

Najemnino je najemnik dolžan plačevati v roku 30 dni od prejema e-računov in jo nakazovati na TRR najemodajalcev, kot navedeno v prejšnjem odstavku. Najemodajalca izstavita e-računa do vsakega 20. dne v mesecu za pretekli mesec. Plačilni rok začne teči naslednji dan po prejemu e-računa.

Najemnina se plačuje mesečno, za pretekli mesec. Najemodajalca izstavita vsak svoj račun za plačilo najemnine  do 15. mesecu za pretekli mesec. Račun je najemnik dolžan poravnati v roku______ dni od prejema računov, na TRR najemodajalcev:
Mestna občina Nova Gorica: SI56 0128 4010 0014 022
Občina Šempeter – Vrtojba: SI56 0138 3010 0014 409.

Plačilo najemnine v roku je bistvena sestavina pogodbe.

Za nepravočasna plačilo najemnine se obračunavajo zakonske zamudne obresti.

Najemnik je dne … že vplačal varščino v višini…., ki se všteje v del prve zaračunane najemnine s strani Mestne občine Nova Gorica.

4. člen

Najemnik je dolžan plačevati vse stroške obratovanja (ogrevanja, električne energije, vodarine, komunalne storitve, stroške čiščenja) ter vse morebitne druge stroške povezane z uporabo in opravljanjem dejavnosti v Predmetu najema (nadomestilo za uporabo stavbnega zemljišče, tekoče vzdrževanje skupnih prostorov, stroške čiščenja skupnih prostorov, stroške sanitetnega materiala, osnovno požarno zavarovanje objekta). Vsi stroški, z izjemo nadomestila za uporabo stavbnega zemljišča, se plačujejo neposredno upravniku poslovne stavbe.

V tem členu zapisani zneski ne vključujejo davka na dodano vrednost. V kolikor je oziroma bo najem po tej pogodbi zapadel v obveznost plačila davka na dodano vrednost, se le-ta dodatno obračuna skladno z vsakokrat veljavno zakonodajo.

Za nepravočasna plačilo stroškov se obračunavajo zakonske zamudne obresti.


IV. PRAVICE IN OBVEZNOSTI POGODBENIH STRANK

5. člen

Pri uporabi Predmeta najema in souporabi skupnih prostorov in parkirišča je najemnik dolžan ravnati z vso potrebno skrbnostjo dobrega gospodarja.

Najemnik je najemodajalcema odškodninsko odgovoren za povzročeno škodo na Predmetu najema in prostorih in parkirišču, ki jih ima v souporabi in prevzema vso odgovornost za škodo, ki bi nastala njemu, drugim ali okolju zaradi malomarne ali nenamenske uporabe navedenih prostorov s strani svojih uporabnikov ali tretjih oseb, ki so povezane z opravljanjem njegove dejavnosti. Za škodo, ki bi izvirala iz dejavnosti najemnika v Predmetu najema odgovarja izključno najemnik.
Najemodajalca sta upravičena v času trajanja te pogodbe kadarkoli po predhodni najavi vstopiti v Predmet najema, z namenom preveriti ali se uporablja skladno s to pogodbo in ali najemnik ravna skladno z določbami te pogodbe. Najemodajalca lahko opravita ogled v primernem času, tako, da ne moti dejavnosti najemnika.

Najemnik ne sme uporabljati ali dovoljevati uporabe Predmeta najema ter prostorov, ki jih ima v souporabi na način, ki bi pomenil kršitev veljavnih predpisov ali bi škodil ugledu najemodajalcema.

Najemnik je dolžan upoštevati hišni red in varnostne zahteve v stavi ter uporabljati Predmet najema in prostore ter parkirišče, ki jih ima v souporabi tako, da ne bodo moteni delovni procesi ostalih zaposlenih v poslovni stavbi.

6. člen

Najemnika bremeni tekoče vzdrževanje, investicijsko vzdrževanje pa bremeni najemodajalca.

Najemnik lahko v predmetu najema izvaja manjša vzdrževalna dela. V primeru večjih vlaganj ali posegov v prostor pa mora predhodno pridobiti soglasje najemodajalcev.
Ne glede na morebitno podano soglasje iz prejšnjega odstavka tega člena najemnik  nima pravice do povračila morebitnih vlaganj (tekočih ali investicijskih) v Predmet Najema ne glede na višino le-teh, ne glede na čas trajanja te pogodbe in ne glede na to, kdaj so ta vlaganja bila izvedena. Glede na navedeno se najemnik izrecno in brezpogojno odpoveduje kakršnimkoli in vsem morebitnim zahtevkom in terjatvam, ki bi jih potencialno lahko imel ali bi jih lahko pridobil do Najemodajalca na podlagi 48. člena Stvarnopravnega zakonika in/ali 190. člena Obligacijskega zakonika ali na kakršnikoli drugi podlagi, v kakršnikoli zvezi z deli oziroma vlaganji na ali v Predmet Najema in/ali v kakršnikoli zvezi z dobavo blaga, povezano z izvajanjem del na oziroma v Predmetu Najema. 
V kolikor bi se izkazalo, da bi zaradi opustitve rednega vzdrževanja predmeta najema prišlo do okvar ali poškodb na Poslovni stavbi, ti stroški bremenijo najemnika, v nasprotnem pa so stroški popravila okvar in stroški odprave poškodb na stavbi v celoti strošek najemodajalcev. 

7. člen

Najemnik ne sme oddati Predmeta najema ali dela le-tega v podnajem brez prehodnih pisnih soglasij najemodajalcev. Pravni posel, ki bi bil sklenjen v nasprotju s prejšnjim stavkom, je ničen.

Najemnik ne sme oddati Predmeta najema v občasno uporabo.

Najemnik je najemodajalcema dolžan izročiti neupravičeno pridobljeno premoženjsko korist, ki jo je prejel na podlagi oddaje v podnajem oz. občasno uporabo, ki je izvajal v nasprotju s predpisi, ki urejajo stvarno premoženje države in samoupravnih lokalnih skupnosti.

8. člen

Poslovna stavba je zavarovana najmanj za temeljne požarne rizike, izliv vode, vlom ter strojelom.

Najemnik je dolžan nemudoma obvestiti najemodajalca o vseh dogodkih, ki so predmet zavarovanja pri zavarovalnici. Najemnik je dolžan ob nastanku takega dogodka ukreniti vse, kar je potrebno, da se škoda odvrne oziroma zmanjša. 

Najemnik je dolžan najemodajalcema nemudoma pisno sporočiti vse statusne spremembe, še posebno tudi spremembo sedeža ter druge okoliščine, ki vplivajo na izvajanje te pogodbe. 


V. PRENEHANJE POGODBE

9. člen

Najemna pogodba je sklenjena za določen čas 4 let in sicer od 1.10.2026 do 30.9.2030.

Pogodba preneha:
- s sporazumom pogodbenih strank,
- s potekom časa, za katerega je sklenjena ,
- z odstopom najemodajalcev,
- z odpovedjo strank.

Pogodbene stranke lahko kadarkoli sporazumno prekinejo pogodbo. 

Pisna odpoved se posreduje drugi pogodbeni stranki po pošti s priporočeno pošiljko ali po pravni oziroma fizični osebi, ki vročanje opravlja kot registrirano dejavnost, tako da je razviden datum vročitve pisne odpovedi. Odpovedni rok znaša tri mesece in začne teči z dnem vročitve pisne odpovedi.

10. člen

Najemodajalca lahko odstopita od najemne pogodbe brez odpovednega roka in zahtevata izpraznitev poslovnega prostora ob vsakem času: 
- če najemnik tudi po opominu najemodajalcev uporablja Predmet najema in prostore ter parkirišče, ki jih ima v souporabi v nasprotju s to pogodbo ali jih uporablja brez potrebne skrbnosti, tako da se dela občutnejša škoda;
- če je najemnik v zamudi s plačilom najemnine oz. stroškov dva meseca od dneva, ko ga je eden od najemodajalcev na to opomnil;
- če najemodajalca iz vzroka, za katerega nista odgovorna, trajno ne more uporabljati prostorov, v katerih opravljata svojo dejavnost, in zato Predmet najema sama potrebujeta.

Pisni odstop se poda na način iz tretjega odstavka 9. člena te pogodbe in učinkuje, ko najemnik prejme odstop. Najemni mora izprazniti Predmet najema v roku 8 dni od prejema odstopa.

11. člen

Najemnik mora najkasneje ob prenehanju oziroma v roku iz 3. odstavka 10. člena te pogodbe izročiti oseb in stvari prost Predmet najema najemodajalcema v stanju, kot je bilo ob predaji Predmeta najema v najem, upoštevaje normalno rabo. Najemnik je dolžan ob prenehanju najemnega razmerja Predmet najema vrniti v izpraznjenem in očiščenem stanju ter prebeljen.

Najemodajalca imata pravico, da na stroške najemnika sama izvedeta obveznosti iz prejšnjega odstavka, v kolikor tega ne stori najemnik.

Če ob koncu najemne pogodbe najemnik ne izprazni Predmeta najema, imata najemodajalca poleg možnosti sprožitve ustreznega sodnega postopka tudi pravico Predmet najema odkleniti in na stroške in odgovornost najemnika odstraniti vse stvari, ki ne pripadajo najemodajalcema in izvesti ukrepe, ki najemniku onemogočijo vstop v prostore.

V primeru opustitve obveznosti izpraznitve Predmeta najema, imata najemodajalca od trenutka prenehanja najemnega razmerja, do dejanske izpraznitve, pravico do sledečega nadomestila za uporabo:
• v prvih treh mesecih – 120 % zadnjega zneska najemnine za vsak mesec,
• v naslednjih treh mesecih - 140 % zadnjega zneska najemnine za vsak mesec in
• nadalje pa za vsak naslednji mesec še dodatnih 10 % (npr.: v sedmem mesecu 150 % itd.),
pri čemer je tako dogovorjeno nadomestilo omejeno navzgor na znesek šestih mesečnih najemnin, dogovorjenih s to pogodbo.

  
VI. PROTIKORUPCIJSKA KLAVZULA

12. člen

Ta pogodba se šteje za nično, če je kdo v imenu ali na račun nasprotne pogodbene stranke (torej stranke ki vstopa v pogodbeno razmerje z organom ali organizacijo iz javnega sektorja) predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za.
- pridobitev posla iz te pogodbe ali
- za sklenitev posla iz te pogodbe pod ugodnejšimi pogoji ali
- za opustitev dolžnega nadzora nad izvajanjem pogodbenih obveznosti iz te pogodbe ali
- za drugo ravnanje ali opustitev ravnanja, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku ali posredniku organa ali organizacije iz javnega sektorja drugi pogodbeni stranki (torej stranki, ki vstopa v pogodbeno razmerje z organom ali organizacijo iz javnega sektorja) ali njenemu predstavniku, zastopniku oziroma posredniku.

Najemodajalca bosta v primeru ugotovitve o domnevnem obstoju dejanskega stanja iz prvega odstavka tega člena obvestil komisijo za preprečevanje korupcije ali drugih organov glede njegovega domnevnega nastanka, pričela z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.



VII. SKRBNIŠTVO POGODBE

13. člen

Skrbniki te pogodbe so:
- na strani Mestne občine Nova Gorica je Tjaša Harej Pavlica, vodja službe za premoženjske zadeve, 
- na strani Občine Šempeter – Vrtojba Regina Dragojiveć, strokovna sodelavka, 
- na strani najemnika                                      .


VIII. UPORABA PREDPISOV

14. člen

Za vprašanja, ki s to pogodbo niso urejena, se uporabljajo določbe Obligacijskega zakonika, predpisov, ki urejajo stvarno premoženje države in samoupravnih lokalnih skupnosti.


15. člen

Vse spore bodo pogodbene stranke reševale sporazumno. V primeru, da sporazum ne bo možen, pa bodo spor predložili v reševanje pristojnemu sodišču.


IX. PREHODNE IN KONČNE DOLOČBE

16. člen

Ta najemna pogodba je sestavljena in sklenjena v treh (3) enakih izvodih, od katerih prejme vsaka pogodbena stranka po en (1) izvod in začne veljati, ko jo podpišejo vse pogodbene stranke.


Številka: 
Nova Gorica, 




MESTNA OBČINA NOVA GORICA			OBČINA ŠEMPETER - VRTOJBA
      Samo Turel				     	  mag. Milan Turk
         Župan						      župan






Najemnik

